
DR.30.10.2017                                                        91                   

 
Alhamdulillah, pertama sekali marilah kita bersama-sama merafakkan rasa syukur 

ke hadrat Allah SWT, selawat dan salam ke atas Junjungan Besar Nabi Muhammad SAW, 
syukur di atas Ilahi atas sifat Al-Rahman dan Al-Rahim, tidak berputus-putus bermurah hati 
memanjangkan usia, mengurniakan kesempurnaan akal, menganugerahkan kesihatan jasad 
dan memberikan keupayaan sehingga membolehkan kita semua menghirup udara yang 
segar pada hari ini.  

Tuan Yang di-Pertua, saya ingin mengambil peluang ini untuk memuji pelaksanaan 
Program Transformasi Ekonomi (ETP) yang telah diilhamkan oleh Yang Amat Berhormat 
Pekan kerana ia merupakan satu pelan tindakan perancangan ekonomi yang menyeluruh 
dengan meletakkan petunjuk prestasi yang utama dan hasilnya boleh diukur supaya dapat 
menguji kemajuan dan demi memastikan perancangan ekonomi negara terus berada di 
landasan yang tepat sehinggalah lahirnya Bajet 2018 yang begitu inklusif dan komprehensif 
demi untuk memakmurkan agenda ekonomi rakyat.  

Sejak ia dilaksanakan pada tahun 2010, pendapatan negara kasar meningkat 
hampir 50 peratus, sekali gus mengurangkan jurang sasaran pendapatan tinggi daripada 33 
peratus kepada 19 peratus. Namun demikian, acap kali kejayaan ini cuba digagalkan oleh 
sesetengah pihak di mata rakyat. Mereka ini sering kali mengelirukan rakyat dengan fakta 
dan statistik yang salah sehingga cuba mensabotaj ekonomi negara dan mengatakan 
bahawa Malaysia sebuah negara yang sedang bankrap. Namun bagaimanapun hendak 
dibuat, rakyat Malaysia kebanyakan pada hemat saya, ada kalanya mungkin bermalas-malas 
membaca tetapi ada kalanya juga kurang membuat kajian, sebaliknya gemar membaca tajuk-
tajuk utama tanpa mengupas isinya.  

■1900 

  Tuan Yang di-Pertua, tidak mengapa, hari ini kita ingin meminjam telinga mereka 
yang hadir untuk memberitahu bahawa hakikatnya keadaan ekonomi Malaysia masih kukuh 
dan mapan seperti mana yang dilaporkan oleh Bank Dunia menerusi laporan Prospek 
Ekonomi Global 2017 yang menyatakan ekonomi Malaysia berkembang dan berunjuran 
dengan baik sekali berbanding dengan negara-negara yang lain. Tidak cukup dengan itu, 
Yang Amat Berhormat Pekan juga dituduh kononnya hendak menjual negara ketika 
melakukan lawatan kerja ke China demi untuk memastikan ekonomi Malaysia terus 
berkembang pesat.   

 Sedangkan menurut laporan The Economics 2017, menunjukkan bahawa rantau 
benua Asia dan juga China merupakan kawasan yang paling membangun di dunia ketika ini 
dan China merupakan di antara negara yang ekonominya paling pesat berkembang di dunia.   

Tuan Yang di-Pertua, bukan itu sahaja, dalam laporan, dengan izin, Ease of Doing 
Business juga menyenaraikan Malaysia di tangga 23 sebagai sebuah negara yang mudah 
menjalankan urusan perniagaan.  Malahan juga, majalah International Living menyenaraikan 
Malaysia sebagai negara nombor satu pilihan pesara di seluruh dunia, dan Malaysia 
merupakan juga negara yang ketujuh paling banyak dilawati oleh pelancong di dunia.  
Buktinya, suku pertama tahun 2017, bilangan penumpang penerbangan antarabangsa di 
KLIA meningkat sebanyak 12.6 peratus daripada jumlah 8.958 juta kepada 10.085 juta 
penumpang. Bilangan penumpang bagi penerbangan domestik berlaku peningkatan 
sebanyak 13.1 peratus iaitu daripada jumlah 3.553 juta kepada 4.019 juta penumpang.   

Penumpang bagi penerbangan antarabangsa juga di lapangan terbang domestik 
selain KLIA meningkat daripada 1.483 juta kepada 1.60 juta penumpang bagi tempoh masa 
yang sama iaitu kadar peningkatan sebanyak 8.4 peratus. Sementara itu, trafik lalu lintas 
udara juga meningkat sebanyak 6.9 peratus peningkatan kepada 7.674 juta penumpang.  
Dengan statistik-statistik ini, adakah ini menunjukkan Malaysia masih lagi sebuah negara 
yang bankrap?  

Justeru itu, berdasarkan bukti-bukti yang sudah dikemukakan sebentar tadi, 
ternyatalah tuduhan tersebut hanyalah bersifat untuk menimbulkan perasaan marah dan 
curiga rakyat terhadap kerajaan. Ini juga hasil kemakmuran, limpahan daripada tindakan 
ekonomi berkesan menerusi sentuhan ‘Najibnomics’. Namun apakan daya, adat orang 
berjuang, berjuang tidak pernah senang, ombak derita tiada henti, tenang resah silih berganti, 
inilah sunah orang berjuang.   

Tuan Yang di-Pertua, bukan itu sahaja, bahkan ada juga di kalangan sesetengah 
pihak menimbulkan perasaan panik dan cemas dalam kalangan rakyat bahawa negara ini 
tidak lagi aman. Lihat sahaja bagaimana pihak keselamatan terutamanya PDRM menangani 



Alhamdulillah, pertama sekali marilah kita bersama-sama merafakkan rasa syukur. ke hadrat Allah SWT, selawat dan salam ke atas Junjungan Besar Nabi Muhammad SAW, syukur di atas Ilahi atas sifat Al-Rahman dan Al-Rahim, tidak berputus-putus bermurah hati memanjangkan usia, mengurniakan kesempurnaan akal, menganugerahkan kesihatan jasad dan memberikan keupayaan sehingga membolehkan kita semua menghirup udara yang segar pada hari ini. Tuan Yang di-Pertua, saya ingin mengambil peluang ini untuk memuji pelaksanaan Program Transformasi Ekonomi (ETP) yang telah diilhamkan oleh Yang Amat Berhormat Pekan kerana ia merupakan satu pelan tindakan perancangan ekonomi yang menyeluruh dengan meletakkan petunjuk prestasi yang utama dan hasilnya boleh diukur supaya dapat menguji kemajuan dan demi memastikan perancangan ekonomi negara terus berada di landasan yang tepat sehinggalah lahirnya Bajet 2018 yang begitu inklusif dan komprehensif demi untuk memakmurkan agenda ekonomi rakyat. Sejak ia dilaksanakan pada tahun 2010, pendapatan negara kasar meningkat hampir 50 peratus, sekali gus mengurangkan jurang sasaran pendapatan tinggi daripada 33 peratus kepada 19 peratus. Namun demikian, acap kali kejayaan ini cuba digagalkan oleh sesetengah pihak di mata rakyat. Mereka ini sering kali mengelirukan rakyat dengan fakta dan statistik yang salah sehingga cuba mensabotaj ekonomi negara dan mengatakan bahawa Malaysia sebuah negara yang sedang bankrap. Namun bagaimanapun hendak dibuat, rakyat Malaysia kebanyakan pada hemat saya, ada kalanya mungkin bermalas-malas membaca tetapi ada kalanya juga kurang membuat kajian, sebaliknya gemar membaca tajuk- tajuk utama tanpa mengupas isinya. #1900. Tuan Yang di-Pertua, tidak mengapa, hari ini kita ingin meminjam telinga mereka yang hadir untuk memberitahu bahawa hakikatnya keadaan ekonomi Malaysia masih kukuh dan mapan seperti mana yang dilaporkan oleh Bank Dunia menerusi laporan Prospek Ekonomi Global 2017 yang menyatakan ekonomi Malaysia berkembang dan berunjuran dengan baik sekali berbanding dengan negara-negara yang lain. Tidak cukup dengan itu, Yang Amat Berhormat Pekan juga dituduh kononnya hendak menjual negara ketika melakukan lawatan kerja ke China demi untuk memastikan ekonomi Malaysia terus berkembang pesat. Sedangkan menurut laporan The Economics 2017, menunjukkan bahawa rantau benua Asia dan juga China merupakan kawasan yang paling membangun di dunia ketika ini dan China merupakan di antara negara yang ekonominya paling pesat berkembang di dunia. Tuan Yang di-Pertua, bukan itu sahaja, dalam laporan, dengan izin, Ease of Doing Business juga menyenaraikan Malaysia di tangga 23 sebagai sebuah negara yang mudah menjalankan urusan perniagaan. Malahan juga, majalah International Living menyenaraikan Malaysia sebagai negara nombor satu pilihan pesara di seluruh dunia, dan Malaysia merupakan juga negara yang ketujuh paling banyak dilawati oleh pelancong di dunia. Buktinya, suku pertama tahun 2017, bilangan penumpang penerbangan antarabangsa di KLIA meningkat sebanyak 12.6 peratus daripada jumlah 8.958 juta kepada 10.085 juta penumpang. Bilangan penumpang bagi penerbangan domestik berlaku peningkatan sebanyak 13.1 peratus iaitu daripada jumlah 3.553 juta kepada 4.019 juta penumpang. Penumpang bagi penerbangan antarabangsa juga di lapangan terbang domestik selain KLIA meningkat daripada 1.483 juta kepada 1.60 juta penumpang bagi tempoh masa yang sama iaitu kadar peningkatan sebanyak 8.4 peratus. Sementara itu, trafik lalu lintas udara juga meningkat sebanyak 6.9 peratus peningkatan kepada 7.674 juta penumpang. Dengan statistik-statistik ini, adakah ini menunjukkan Malaysia masih lagi sebuah negara yang bankrap?. Justeru itu, berdasarkan bukti-bukti yang sudah dikemukakan sebentar tadi, ternyatalah tuduhan tersebut hanyalah bersifat untuk menimbulkan perasaan marah dan curiga rakyat terhadap kerajaan. Ini juga hasil kemakmuran, limpahan daripada tindakan ekonomi berkesan menerusi sentuhan 'Najibnomics'. Namun apakan daya, adat orang berjuang, berjuang tidak pernah senang, ombak derita tiada henti, tenang resah silih berganti, inilah sunah orang berjuang. Tuan Yang di-Pertua, bukan itu sahaja, bahkan ada juga di kalangan sesetengah pihak menimbulkan perasaan panik dan cemas dalam kalangan rakyat bahawa negara ini tidak lagi aman. Lihat sahaja bagaimana pihak keselamatan terutamanya PDRM menangani.